《豆花》
宋代·董嗣杲

西风篱落草虫鸣，唤起书生啜菽心。
雨瓣霏霏成晚荚，霞英菽菽烁秋阴。
三年得谪非无乐，七步燃萁谩有吟。
请看种分红白色，南山南下此苗深。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。